Temeljem članka 107. Stavak 1. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18.) i članka 8. Pravilnika o načinu i postupku zapošljavanju u Osnovnoj školi „Braća Seljan“ Karlovac, ravnateljica Osnovne škole „Braća Seljan“ Karlovac, raspisuje:

**N A T J E Č A J**

**za popunu radnog mjesta**

**učitelj/ica razredne nastave - puno radno vrijeme od 40 sati ukupne strukture radnog vremena tjedno, na određeno vrijeme-zamjena za radnicu imenovanu na funkciju ravnatelja , jedan/na izvršitelj/ica.**

Mjesto rada je u sjedištu škole u Karlovcu, Ul. Vladimira Nazora 1.

Na natječaj se ravnopravno mogu javiti osobe oba spola.

Za prijem u radni odnos kandidati moraju ispunjavati opće i posebne uvjete utvrđene člankom 105. Zakona o odgoju i obrazovanju u osnovnoj i srednjoj školi (“NN.”broj: 87/08., 86/09., 92/10., 105/10.,90/11., 5/12.,16/12., 86/12., 126/12., 94/13., 152/14., 7/17. i 68/18.) i člankom 4. Pravilnika o odgovarajućoj vrsti obrazovanja učitelja i stručnih suradnika u osnovnoj školi („N.N.“ broj: 6/19.) , a koji je dostupan je na mrežnim stranicama škole, poveznica: <http://os-braca-seljan-ka.skole.hr/pravilnici>.

te moraju imati završen:

Integrirani preddiplomski i diplomski studij za učitelje ili diplomski sveučilišni studij za učitelje ili stručni četverogodišnji studij za učitelje kojim se stječe 240 ECTS bodova ili četverogodišnji dodiplomski stručni studij kojim je stečene visoka stručna sprema u skladu s ranijim propisima.

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (“N. N.” broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17. i 68/18.).

Za kandidate koji ispunjavaju formalne uvjete natječaja i koji su dostavili svu traženu dokumentaciju i pravodobnu prijavu, provest će se vrednovanje i procjena prema odredbama Pravilnika o načinu i postupku zapošljavanja u Osnovnoj školi „Braća Seljan“ Karlovac ,poveznica <http://os-braca-seljan-ka.skole.hr/pravilnici>

Ako kandidat ne pristupi vrednovanju i procjeni smatrat će se da je povukao prijavu na natječaj.

Uz vlastoručno potpisanu prijavu na natječaj kandidati su obvezni dostaviti sljedeću dokumentaciju :

- životopis, izvornik

- dokaz o državljanstvu, preslika

- uvjerenje/potvrda nadležnog suda da se protiv kandidata ne vodi kazneni postupak, koja ne smije biti starija od 15 dana od dana objave natječaja, izvornik

- potvrda HZMIO-a, koja ne smije biti starija od 15 dana od dana objave natječaja, izvornik

- dokaz o stupnju i vrsti stečene stručne spreme, preslika.

Kandidat koji je stekao inozemnu obrazovnu kvalifikaciju dužan je priložiti u izvorniku rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija („N.N.“ broj: 158/03., 198/03., 138/06. i 45/11.) te rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji u skladu sa Zakonom o reguliranim profesijama i priznavanju inozemnih stručnih kvalifikacija („N.N.“ broj: 82/15.).

Kandidati koji ostvaruju pravo prednosti prilikom zapošljavanja prema članku 102. Zakona o hrvatskim braniteljima iz Domovinskog rata i članovima njihovih obitelji ("N.N." broj: 121/17.), članku 48.f Zakona o zaštiti vojnih i civilnih invalida rata ("N.N." broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, i 148/13.) i članku 9. Zakona o profesionalnoj rehabilitaciji i zapošljavanju osoba s invaliditetom ("N.N." broj: 157/13., 152/14. i 39/18.) dužni su se u prijavi na natječaj pozvati na to pravo te ostvaruju tu prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju temeljem članka 102. Zakona o hrvatskim braniteljima iz Domovinskog rata i članovima njihovih obitelji ("N.N." broj: 121/17.) dužan je dostaviti i sve potrebne dokaze navedene u članku 103. Zakona, a koji su dostupni na poveznici Ministarstva hrvatskih branitelja:

https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata ("N.N." broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, i 148/13.) dužan je, uz gore navedene dokaze, dostaviti rješenje ili potvrdu o priznatom statusu iz koje je vidljivo ostvarivanje spomenutog prava, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje/obavijest o prestanku radnog odnosa, sporazum i drugo), dužni su se u prijavi na natječaj pozvati na to pravo te ostvaruju tu prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom ("N.N." broj: 157/13., 152/14. i 39/18.) dužan je, uz gore navedene dokaze, dostaviti rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje/obavijest o prestanku radnog odnosa, sporazum i drugo), dužan je u prijavi na natječaj pozvati se na to pravo te ostvaruje tu prednost u odnosu na ostale kandidate samo pod jednakim uvjetima.

Prijave se dostavljaju na adresu: Osnovna škola „Braća Seljan“ Karlovac Vladimira Nazora 1, 47 000 Karlovac, osobno ili poštom uz naznaku „ZA NATJEČAJ- razredna nastava“

Natječaj će se objaviti s danom 16.5.2019. godine na web stranicama i oglasnim pločama Hrvatskog zavoda za zapošljavanje, Područni ured u Karlovcu i Osnovne škole „Braća Seljan“ Karlovac, a krajnji rok za podnošenje prijava je 23.5.2019. godine.

Nepotpune prijave, odnosno prijave koje ne sadrže sve tražene dokumente ili nemaju dokumente u traženom obliku kao i prijave koje pristignu izvan roka, neće se razmatrati te se osobe koje podnesu takve prijave ne smatraju kandidatima prijavljenim na natječaj.

Sukladno odredbama Opće uredbe o zaštiti podataka br (EU ) 2016/679 i Zakona o provedbi opće uredbe o zaštiti podataka („NN“42/18.) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka , a koji će se obrađivati i objaviti na mrežnim stranicama škole ,isključivo u svrhu provođenja natječajnog postupka.

Vrijeme i mjesto održavanja procjene bit će objavljeni na mrežnim stranicama škole poveznica <http://os-braca-seljan-ka.skole.hr/natje_aji_zapo_ljavanje_2018_2019> najmanje 3 (tri ) dana prije dana određenog za održavanje procjene s napomenom da se kandidati neće posebno pozivati te ukoliko se ne pojave na procjeni smatrat će se da su odustali od prijave na natječaj.

O rezultatima natječaja kandidati će biti pravovremeno obaviješteni na mrežnim stranicama škole <http://os-braca-seljan-ka.skole.hr/natje_aji_zapo_ljavanje_2018_2019> i pisanim putem u roku 15 dana od dana sklapanja ugovora o radu.

Ravnateljica

Jasmina Budinski,dipl.uč.